Hierdie artikel handel oor die etniese groep. Vir die taal, sien Tsjoewasjies. Die Tsjoewasjiërs (Tsjoewasjies: чӑваш, [t͡ɕəˈʋaʂ]; Russies: чуваши, [t͡ɕʊˈvaʂɨ]) is 'n Turkse etniese groep inheems aan die outonome republiek Tsjoewasjië in Rusland. Hulle praat Tsjoewasjies, 'n Turkse taal, as moedertaal en Russies as tweede taal. In teenstelling met die ander Turkse volke in Rusland wat hoofsaaklik Islamities is, is die meeste Tsjoewasjiërs aanhangers van die Oosters-Ortodokse Kerk. Tsjoewasjiërs vorm die vyfde grootste etniese groep in Rusland en maak sowat 1,1% van dié land se bevolking volgens die sensus van 2010 uit. Die meeste Tsjoewasjiërs leef in die outonome republiek Tsjoewasjië (Rusland), gevolg deur ander voormalige lande van die Sowjetunie. "НАЦИОНАЛЬНЫЙ СОСТАВ НАСЕЛЕНИЯ" (XLS). Perepis2002.ru (in Russies). Geargiveer vanaf die oorspronklike op 9 Januarie 2020. Besoek op 9 Februarie 2016. "Демоскоп Weekly – Приложение. Справочник статистических показателей". Demoscope.ru (in Russies). 21 Maart 2013. Geargiveer vanaf die oorspronklike op 4 Junie 2011. Besoek op 9 Februarie 2016.